CELEX: 62015TN0675
Language: mt
Date: 2015-11-20 00:00:00
Title: Kawża T-675/15: Rikors ippreżentat fl-20 ta’ Novembru 2015 – Shanxi Taigang Stainless Steel vs Il-Kummissjoni

1.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/65
            
         Rikors ippreżentat fl-20 ta’ Novembru 2015 – Shanxi Taigang Stainless Steel vs Il-Kummissjoni
   (Kawża T-675/15)
   (2016/C 038/88)
   Lingwa tal-kawża: l-Ingliż
   
      Partijiet
   
   
      Rikorrenti: Shanxi Taigang Stainless Steel Co. Ltd (Taiyuan, iċ-Ċina) (rappreżentanti: F. Carlin, Barrister, u N. Niejahr, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla r-Regolament ta’ Implimentazzjoni tal-Kummissjoni (UE) 2015/1429, tas-26 ta’ Awwissu 2015, li jimponi dazju antidumping definittiv fuq importazzjonijiet ta’ prodotti tal-azzar inossidabbli irrumblati ċatti fil-kiesaħ li joriġinaw mir-Repubblika tal-Poplu taċ-Ċina u mit-Tajwan (ĠU L 224, p. 10), sa fejn dan jimponi dazji antidumping fuq esportazzjonijiet mir-rikorrenti u tiġbor d-dazji provviżorji imposti fuq tali esportazzjonijiet; u
            
         
               —
            
            
               tikkundanna lill-Kummissjoni għall-ispejjeż tagħha stess u għal dawk sostnuti mir-rikorrenti f’dawn il-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq l-allegazzjoni li l-Kummissjoni kisret it-tieni subparagrafu tal-Artikolu 2(7)(a) tar-Regolament tal-Kunsill (UE) Nru 1225/2009 (1) (iktar ’il quddiem ir-“Regolament Bażiku”) meta identifikat u għażlet l-Istati Uniti tal-Amerika (iktar ’il quddiem l-“USA”) bħala l-pajjiż analogu xieraq f’dan il-każ. Din l-għażla kienet ibbażata fuq interpretazzjoni u applikazzjoni żbaljata tat-tieni subparagrafu tal-Artikolu 2(7)(a) tar-Regolament Bażiku kif ukoll fuq żball manifest ta’ evalwazzjoni tal-fatti. Alternattivament, il-Kummissjoni manifestament applikat ħażin l-Artikolu 2(7)(a) tar-Regolament Bażiku billi naqset mili tagħmel ċerti aġġustamenti meħtieġa għall-valur normali minkejja li għażlet l-USA bħala l-pajjiż analogu.
            
         
               2.
            
            
               It-tieni motiv ibbażat fuq l-allegazzjoni li l-Kummissjoni kisret l-Artikolu 2(10) tar-Regolament Bażiku billi naqset mili tagħmel l-aġġustamenti meħtieġa għall-ispejjeż ta’ trasport intern ta’ produttur tal-USA li jesporta, skont is-sezzjoni (k) ta’ din id-dispożizzjoni.
            
         
               3.
            
            
               It-tielet motiv ibbażat fuq l-allegazzjoni li l-Kummissjoni kisret l-Artikoli 3(2), 3(6) u 3(7) tar-Regolament Bażiku. L-analiżi li l-Kummissjoni għamlet ta’ ċerti fatturi dannużi u tal-kawża hija vvizzjata minn żballji manifesti ta’ evalwazzjoni tal-fatti u/jew ma hijiex konformi mal-obbligu tal-Kummissjoni li teżamina d-data b’mod diliġenti u imparzjali.
            
         
      (1)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 338, p. 18).